**S P R á v a o  k o n t r o l N E J č I N N O S T I**

**na OÚ sokoľany v r.** **2016**

V zmysle § 18 f, odsek 1, písmeno e) zákona č. 369/1990 Zb. o obecnom zriadení v znení neskorších predpisov, predkladám OZ túto správu o kontrolnej činnosti.

 Počas roka 2016 som vykonával na OÚ Sokoľany kontrolnú činnosť v zmysle plánov kontrol, ktoré schválilo OZ na svojich zasadnutiach. Jednalo sa o nasledovnú činnosť a kontroly:

* kontrola miezd zamestnancov OÚ a starostu vyplatených v r. 2015
* kontrola objednávok vystavených v provm polroku roku 2016
* kontrola pokladničných operácií, správnosti a opodstatnenosti čerpania finančných

 prostriedkov obce Sokoľany v provm polroku roku 2016

* kontrola poskytnutia a použitia dotácií z rozpočtu obce v r. 2015

Vykonanými kontrolami boli zistené tieto nedostatky:

* + ***na mzdových dokladoch nebolo potvrdené vykonanie predbežnej finančnej kontroly***
	+ **zo *strany OÚ Sokoľany nebola vykonaná administratívna finančná kontrola poskytnutých dotácii***
	+ ***na vystavených objednávkach chýbal záznam o vykonaní základnej finančnej kontroly***
	+ ***na viacerých objednávkach chýbali údaje požadované zákonom a to identifikačné číslo dodávateľa a funkcia osoby ktorá objednávku podpísala***
	+ ***na viacerých objednávkach nebola uvedená cena za predmet objednávky a na viacerých chýbal údaj, či uvedená cena je s DPH***

Výsledky kontroly boli prerokované so starostom obce Františkom Beregszászim. Prijatými opatreniami by sa malo zabezpečiť, aby sa zistené nedostatky v budúcnosti neopakovali.

 Zúčastňoval som sa zasadnutí obecného zastupiteľstva. V mesiaci august som čerpal dovolenku a v mesiacoch október až december som kontrolnú činnosť nevykonával z dôvodu pracovnej neschopnosti. Preto som nevykonal všetky kontroly stanovené plánom kontrolnej činnosti na 2. polrok 2016 a nezúčastnil som sa zasadnutí obecného zastupiteľstva v mesiacoch august až december.

Okrem plnenia základných úloh som sledoval zmeny v legislatíve a študoval problematiku súvisiacu s mojou kontrolnou činnosťou a činnosťou obce.

Zúčastňoval so sa tiež pracovného rokovania Košickej regionálnej sekcie ZHK (združenie hlavných kontrolórov), ktorej som členom. Na týchto rokovaniach boli zvyčajne prejednávané:

* aktuálne informácie z predsedníctva ZHK (združ. hl. kontrol.)
* informácie o nových právnych predpisoch, ktoré majú vzťah ku kontrole v samospráve
* informácie o pripravovaných školeniach
* vzájomná výmena skúsenosti z kontrolnej činnosti

Tieto rokovania bývajú spojené s krátkymi odbornými prednáškami na aktuálne témy súvisiace s kontrolnou činnosťou.

V Sokoľanoch, 25.2.2017 Ing. Juraj Mosej

 kontrolór obce Sokoľany